stanford-oval/wikipedia huggingface dataset:
เนเฟอร์เนเฟรูอาเตน ตาเชริท
พระราชวงศ์

พระองค์ประสูติในช่วงระหว่างปีที่ 8 หรือปีที่ 9 แห่งการครองราชย์ของพระบิดา พระองค์เป็นหนึ่งในบรรดาหกพระราชธิดาในฟาโรห์อเคนาเทนโดยเท่าที่ทราบ และเป็นไปได้ว่าพระองค์จะสูติที่เมืองอเคนาเทน (เมืองอาร์มานาในปัจจุบัน) พระนามของพระองค์คือ เนเฟอร์เนเฟรูอาเตน ซึ่งมีความหมายว่า ความงามของความงามแห่งอาเตน หรือ ความงามอันเป็นที่สุดแห่งอาเตน พระองค์มีพระภคิณีสามพระองค์คือ พระนางเมริทอาเตน, เจ้าหญิงเมเคตอาเตน, พระนางอังค์เอสเอ็นปาอาเตน และมีพระขนิษฐาอีกสองพระองค์คือ เจ้าหญิงเนเฟอร์เนเฟรูเร และเจ้าหญิงเซเตเพนเร
พระประวัติ

หลักฐานชิ้นแรกๆ ที่ปรากฏถึงการมีตัวตนของพระองค์คือ ภาพจิตรกรรมฝาผนังในพระราชวังในเมืองอาร์มานาเป็นภาพวาดสีที่บรรยายขณะที่พระองค์กำลังประทับเล่นบนหมอนร่วมกับเจ้าหญิงเนเฟอร์เนเฟรูเร ซึ่งเป็นเหตุการณ์ที่เกิดขึ้นระหว่างช่วงปีที่ 9 แห่งการครองราชย์ของพระบิดา โดยมีภาพของพระราชวงศ์ทุกพระองค์รวมถึงเจ้าหญิงเซเตเพนเรในขณะที่เป็นทารก
พระองค์ปรากฏอยู่บนภาพสลักภายในหลุมฝังศพหลายๆ แห่งในเมืองอาร์มานา และยังปรากฏบนฐานรูปสลักที่สันนิษฐานว่าสร้างขึ้นที่เมืองอาร์มานา แต่ต่อมาก็ย้ายมาที่เมืองเฮลิโอโปลิส โดยกล่าวถึงเทพอาเตนกับฟาโรห์อาเคนาเทน และส่วนฐานของรูปส่วนจะกล่าวถึงพระนางอังค์เอสเอนปาอาเตนกับพระองค์
ในหลุมฝังศพของขุนนางระดับสูงนามว่า ฮูยา ซึ่งมีตำแหน่งเป็นหัวหน้าเสนาบดีในพระองค์ โดยปรากฏอยู่ในภาพพระราชวงศ์บนทับหลังบนผนังด้านทิศเหนือ ซึ่งเป็นภาพที่มีฟาโรห์อเคนาเทนกับพระนางเนเฟอร์ติติอยู่ทางด้านซ้ายร่วมกับพระราชธิดาพระองค์โตสี่พระองค์ ในขณะเดียวทางด้านขวาปรากฏภาพสลักของฟาโรห์อเมนโฮเทปที่ 3 พระนางติเย ร่วมกับเจ้าหญิงเบเคตอาเทน ส่วนภาพในหลุมฝังศพของเมริเรที่ 2 ปรากฏภาพของพระองค์ร่วมกับพระภคินีและพระขนิษฐาอีกสี่พระองค์ (ยกเว้นเพียงเจ้าหญิงเซเตเพนเรเท่านั้นที่หายไป)
พระองค์ปรากฏอยู่บนภาพสลักดูร์บาร์ในปีที่ 12 แห่งการครองราชย์ของพระบิดา ในหลุมฝังศพของนักบวชชั้นสูงนามว่า เมริเรที่ 2 ในเมืองอาร์มานา โดยเป็นภาพที่ฟาโรห์อเคนาเทนกับพระนางเนเฟอร์ติติกำลังรับของขวัญจากดินแดนต่างๆ ซึ่งพระองค์กำลังถือสิ่งของที่เสียหายเกินที่จะระบุว่าเป็นอะไร เจ้าหญิงเนเฟอร์เนเฟรูเรกำลังอุ้มตัวเนื้อทราย และเจ้าหญิงเซเตเพนเรกำลังอุ้มสัตว์เลี้ยง ซึ่งทั้งสองพระองค์ยืนอยู่ข้างหลังเจ้าหญิงเนเฟอร์เนเฟรูอาเตน
ทั้งนี้ พระองค์ยังปรากฏบนภาพสลักของปาเนเฮซิ โดยพระองค์ยืนภายในอาคารใกล้หน้าต่าง ในขณะที่ฟาโรห์อเคนาเทนและพระนางเนเฟอร์ติติกำลังให้เกียรติกับผู้เคารพบูชาเทพอาเตนคนแรกนามว่า ปานาเฮซิ และยังปรากฏบนภาพสลักหนึ่งในภายในสุสานเป็นภาพที่พระองค์และพระภคินีอีกสามพระองค์ร่วมกับพระบิดาและพระมารดาแสดงการถวายดอกไม้แด่เทพอาเทน โดยพระราชธิดาทั้งสี่นั้นล้วนแต่ถือช่อดอกไม้
ปีสุดท้ายและการสิ้นพระชนม์

ไม่ทราบว่าเกิดอะไรขึ้นกับพระองค์ แต่มีข้อสันนิษฐานว่าพระองค์สิ้นพระชนม์ก่อนที่ฟาโรห์ทุตอังค์อามุนกับพระนางอังค์เอสเอนปาอาเตนจะขึ้นครองราชย์ เป็นไปได้ว่าเป็นหนึ่งในเชื้อพระวงศ์ที่ถูกฝังอยู่ในห้องอัลฟา ณ สุสานหลวงในเมืองอาร์มานา
และยังมีข้อสันนิษฐานว่าพระองค์อาจจะเป็นผู้ปกครองร่วมกันกับฟาโรห์อเคนาเตน แต่ก็ยังเป็นข้อถกเถียงอยู่ ซึ่งผู้ปกครองร่วมอาจจะเป็นพระนางเนเฟอร์ติติหรือพระนางเมริทอาเตน ผู้เป็นพระเชษฐาภคินีของพระองค์
จากซ้ายไปขวา: เจ้าหญิงเซเตเพนเร, เจ้าหญิงเนเฟอร์เนเฟรูเร, และเจ้าหญิงเนเฟอร์เนเฟรูอาเตน ตาเชริท ที่ภาพสลักดูร์บาร์ในปีที่ 12
ภาพวาดที่มีพระองค์ร่วมกับเชื้อพระวงศ์
เปาโล บับบินี

เปาโล บับบินี
เปาโล บับบินี (เกิดเมื่อวันที่ 19 สิงหาคม ค.ศ. 1935 – เสียชีวิตเมื่อวันที่ 25 พฤษภาคม ค.ศ. 2019) เป็นนักการเมืองจากประเทศอิตาลี สังกัดพรรคสังคมนิยม เกิดที่Bologna และเคยเป็นสมาชิกสภาเทศบาลและเป็นสมาชิกสภาผู้แทนราษฎรถึง 3 สมัย คือ ค.ศ. 1979 ถึงปี ค.ศ. 1983 , ค.ศ. 1987 ถึงปี ค.ศ. 1992 และในปี ค.ศ. 1992 ถึงปี ค.ศ. 1994
แหล่งข้อมูลอื่น

Paolo Babbini – Chamber of Deputies profile (อิตาลี)
เสากระโดงเรือ

เป็นเสาที่อยู่บริเวณกลางลำเรือ มักใช้ในการติดผ้าใบเพื่อให้เรือใบเคลื่อนที่
นอกจากนี้ในอดีตยังมีการซ่อนทรัพย์สิน ของมีค่าไว้ใต้เสากระโดงเรืออีกด้วย
ในปัจจุบันเรือกล ไม่ใช้ใบเรือในการเคลื่อนที่แล้ว แต่ยังมีการติดเสากระโดงไว้เพื่อติดตั้งเรดาห์ และเสาวิทยุ
เทศบาลตำบลแชะ

| เทศบาลตำบลแชะ |
| --- | --- |
เทศบาลตำบล
ภาพตัวอำเภอครบุรี ตั้งอยู่ในเขตเทศบาลตำบลแชะ
ทต.แชะ
พิกัด: 14°31′41″N 102°14′45″E﻿ / ﻿14.527975°N 102.245939°E﻿ / 14.527975; 102.245939
ประเทศ:  ไทย
จังหวัด: นครราชสีมา
อำเภอ: ครบุรี
การปกครอง
 • นายกเทศมนตรี: ธนดล ชัยยุต์
พื้นที่
 • ทั้งหมด: 2.5 ตร.กม. (1.0 ตร.ไมล์)
ประชากร (2554)
 • ทั้งหมด: 6,005 คน
 • ความหนาแน่น: 2,906.58 คน/ตร.กม. (7,528.0 คน/ตร.ไมล์)
รหัส อปท.: 05300202
ที่อยู่ สำนักงาน: ถนนสุขาภิบาล 14 ตำบลแชะ อำเภอครบุรี จังหวัดนครราชสีมา 30250
โทรศัพท์: 0 4444 4840, 0 4444 8067
โทรสาร: 0 4444 4841
เว็บไซต์: www.chaecity.go.th
 ส่วนหนึ่งของสารานุกรมประเทศไทย
เทศบาลตำบลแชะ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา และเป็นที่ตั้งที่ว่าการอำเภอครบุรี
ประวัติ

ตำบลแชะ สืบประวัติจากชาวบ้านแชะ และผู้เฒ่าผู้แก่หลายคนให้ความเห็นตรงกันว่า คำว่า “แชะ” ตามภาษาพื้นบ้านจะออกเสียง “แฉะ” แปลว่า พื้นดินชื้นแฉะ บ้านแชะมีพื้นที่ต่ำ มีลำน้ำไหลผ่าน หน้าฝนฝนจะตกชุก มีน้ำขังเจิ่งนอง มีทั้งโคลนตม ระยะแรกบ้านเมืองเป็นป่าดงกว้างขวาง ถนนหนทางไม่มี จะมีเฉพาะทางเกวียน ในหมู่บ้านแชะเพียงสายเดียวเท่านั้น ในหน้าฝนถนนจะ “เปียกแฉะ” ตลอด ทำให้การเดินทางลำบาก ผู้คนที่สัญจรผ่านทางนี้ จึงเรียกหมูบ้านนี้ว่า “บ้านแฉะ”ตามสภาพพื้นที่ แต่ภาษาหนังสือเขียนว่า “แชะ” แม้แต่ที่ทำการป่าไม้ ก็ยังปรากฏข้อความตามภาษาชาวบ้านว่า “ด่านป่าไม้แฉะ” ติดตรงประตูทางเข้าบริเวณที่ทำการป่าไม้ปรากฏให้เห็นจนถึง พ.ศ. 2478
เทศบาลตำบลแชะ เดิมเป็นสุขาภิบาลแชะ ตามประกาศกระทรวงมหาดไทย เรื่อง จัดตั้งสุขาภิบาลแชะ อำเภอครบุรี จังหวัดนครราชสีมา ลงวันที่ 30 สิงหาคม 2499 ได้รับการประกาศในราชกิจจานุเบกษาเล่ม 73 ตอนที่ 75 ลงวันที่ 20 กันยายน 2499 ต่อมา สุขาภิบาลแชะได้รับการยกฐานะเป็นเทศบาลตำบลแชะ ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา เล่ม 116 ตอนที่ 9 ก. วันที่ 24 กุมภาพันธ์ 2542 มีผลตั้งแต่วันที่ 25 พฤษภาคม 2542 เป็นต้นมา และใช้อาคารที่ว่าการอำเภอครบุรี (หลังเดิม) เป็นสำนักงาน
ที่ตั้ง

เทศบาลตำบลแชะ ตั้งอยู่ห่างจังหวัดนครราชสีมา ประมาณ 57 กิโลเมตร
ทิศเหนือ จดองค์การบริหารส่วนตำบลแชะ อำเภอครบุรี จังหวัดนครราชสีมา
ทิศใต้ จดองค์การบริหารส่วนตำบลบ้านใหม่ อำเภอครบุรี จังหวัดนครราชสีมา
ทิศตะวันออก จดองค์การบริหารส่วนตำบลบ้านใหม่ อำเภอครบุรี จังหวัดนครราชสีมา
ทิศตะวันตก จดองค์การบริหารส่วนตำบลแชะ อำเภอครบุรี จังหวัดนครราชสีมา
เสาตรานติกะ

เสาตรานติกะ หรือสุตตวาท เป็นพระพุทธศาสนานิกายหนึ่ง คัมภีร์ฝ่ายสันสกฤตระบุว่าแยกมาจากนิกายสรวาสติวาท ส่วนฝ่ายบาลีว่าแยกมาจากนิกายสังกันติกะ เหตุที่แยกออกมาเพราะเมื่อคณาจารย์ฝ่ายสรวาสติวาทหันไปนับถือพระอภิธรรมปิฎกมากขึ้น แต่มีบางส่วนเห็นแย้งว่าพระสุตตันตปิฎกสำคัญกว่า กลุ่มนี้จึงแยกมาตั้งนิกายใหม่ นิกายทั้ง 2 นี้ขัดแย้งกันอย่างรุนแรง จนมีกล่าวโต้แย้งปรัชญาซึ่งกันและกัน นิกายนี้แพร่หลายอยู่ทางตอนเหนือของอินเดีย
เชื่อว่าผู้ก่อตั้งนิกายนี้คือพระกุมารลาตะ ไม่มีคัมภีร์ของนิกายนี้เหลืออยู่ คงมีแต่ที่กล่าวพาดพิงถึงในคัมภีร์ของนิกายสรวาสติวาทเท่านั้น ปรัชญาของนิกายนี้เชื่อว่าความจริงมีสองอย่างคือวัตถุกับจิตใจ เน้นเรื่องอนิจจัง ทุกอย่างไม่เที่ยงทั้งภาวะและอภาวะ ชีวิตเป็นเพียงลำดับของเหตุการณ์ที่เกิดขึ้น ความรู้ทั้งหลายจะรู้ได้เฉพาะอนุมานประมาณเท่านั้น เพราะจิตไม่อาจยึดความจริงที่เปลี่ยนแปลงตลอดเวลาได้ นิกายนี้ถือว่าเฉพาะวิญญาณขันธ์ในขันธ์ห้าเท่านั้นที่ไปเกิดใหม่ได้ ซึ่งขัดแย้งกับนิกายสางมิตียะ เชื่อว่าทุกคนมีธาตุแห่งพุทธะอยู่ในตัวเช่นเดียวกับความเชื่อของฝ่ายมหายาน
นิกายนี้เมื่อแพร่หลายไปที่ญี่ปุ่นเรียกว่านิกายโจจิตสุ
เคียวโกะ ฟูกาดะ

| เคียวโกะ ฟูกาดะ |
| --- | --- |
深田 恭子

เกิด: 2 พฤศจิกายน พ.ศ. 2525 (41 ปี) เขตคิตะ โตเกียว
การศึกษา: โรงเรียนมัธยมศึกษาตอนปลายโฮริโกชิ
อาชีพ: นักแสดง, นักร้อง
ปีปฏิบัติงาน: 1996–ปัจจุบัน
ตัวแทน: โฮริโปร
เคียวโกะ ฟูกาดะ (ญี่ปุ่น: 深田恭子; โรมาจิ: Fukada Kyōko;เกิด 2 พฤศจิกายน พ.ศ. 2525) เป็นนักแสดงและนักร้องชาวญี่ปุ่น สังกัดค่ายโฮริโปร เริ่มมีชื่อเสียงโด่งดังจากการรับบท "โมโมโกะ รีวงาซากิ" จากภาพยนตร์เรื่อง คามิกาเซ่ เกิลส์ สาวเฮี้ยวเฟี้ยวแสบ ( พ.ศ. 2547) ซึ่งทำให้เธอได้รับรางวัลนักแสดงหญิงยอดเยี่ยมจากเทศกาลภาพยนตร์โยโกฮามะชื่อเล่นว่า ฟุคะเคียวน์ (深キョン) สูง 163 ซม. กรุ๊ปเลือดโอ มีความสามารถในการเล่น เปียโน แคริเน็ท และว่ายน้ำ มีผลงานการแสดงมาแล้วหลายเรื่อง มีผลงานเป็นที่รู้จักในประเทศไทยคือ  อยู่เพื่อรัก (Precious time ), สู้อีกนิด พิชิตฝัน (I want to be Happy) และ จู่ ๆ หนูก็เป็นสายลับ (Remote)
เคียวโกะ ฟูกาดะ ชนะการประกวด Talent scout caravan grandprix # 21 เมื่อเดือนตุลาคม พ.ศ. 2539 และมีละครเรื่องแรกคือ Five ในปี 2540 และละคร นักข่าวสาวเหล็ก (News no onna)
ผลงาน > การแสดงละคร

Second Lov
Tokyo Airport ~Tôkyô Kûkô Kansei Hoanbu~ (2012)
Tairano Kiyomori (2012)
Sengyou Shufu Tantei ~Watashi wa Shadow (2011)
Natsu no Koi wa Nijiiro ni Kagayaku (2010)
Genya (2010)
Second Virgin (2010)
Massugu na Otoko (2010)
Karei naru Spy (NTV, 2009)
Kurobe no Taiyo (Fuji TV, 2009)
Tenchijin (NHK, 2009)
Gakko ja Oshierarenai! (NTV, 2008)
Mirai Koshi Meguru (TV Asahi, 2008)
Galileo (Fuji TV, 2007, ep7)
Aoi Hitomi to Nuage (WOWOW, 2007)
Ikiru (TV Asahi, 2007)
Kimi ga Kureta Natsu (NTV, 2007)
Yama Onna Kabe Onna (Fuji TV, 2007)
Watashi no Atama no Naka no Keshigomu (NTV, 2007)
Fugoh Keiji 2 (TV Asahi, 2006)
Akai Kiseki (TBS, 2006)
Umeko (TBS, 2005)
Shiawase ni Naritai! (TBS, 2005)
Fugoh Keiji (TV Asahi, 2005)
Tokugawa Tsunayoshi - Inu to Yobareta Otoko (Fuji TV, 2004)
Xmas Nante Daikirai (NTV, 2004)
Minami-kun no Koibito 2004 (TV Asahi, 2004)
Nouka no Yome ni Naritai (NHK, 2004)
Kanojo ga Shinjyatta (NTV, 2004)
Futari (NTV, 2003)
Hakoiri Musume (KTV, 2003)
Otousan (TBS, 2002)
Remote (NTV, 2002)
Yonimo Kimyona Monogatari Saiyou Shiken (Fuji TV, 2002)
First Love (TBS, 2002)
Friends (TBS, 2002)
Fighting Girl (Fuji TV, 2001)
Yonimo Kimyona Monogatari Tomodachi Toroku (Fuji TV, 2001)
Strawberry on the Shortcake (TBS, 2001)
Food Fight (NTV, 2000)
Imagine (Fuji TV, 2000)
Soshite, Tomodachi (TV Asahi, 2000)
Tengoku no Kiss (TV Asahi, 1999)
To Heart (TBS, 1999)
Oni no Sumika (Fuji TV, 1999)
Kamisama Mou Sukoshi Dake (Fuji TV, 1998)
News no Onna (Fuji TV, 1998)
Sore Ga Kotae Da! (Fuji TV, 1997)
Five (NTV, 1997)
ขโมยหัวใจยัยลูกสาวจอมโจร (PPTV36, 2564 พุธ-พฤหัส 21:30 รับบท ฮานะ) Daughter of Lupin (2019-2020)
ผลงาน > เพลงประกอบละคร

Kirameki no Shunkan, Imagine (2000)
Dear..., Soshite, tomodachi (2000)
ผลงาน > ภาพยนตร์

Joker Game (2015)
The Great Shu Ra Ra Boom (2014)
Samurai Hustle (2014)
Roommate (2013)
Wild 7 (2011)
Renai Gikyoku: Watashi to Koi ni Ochite Kudasai (2010)
Ururu no Mori no Monogatari (2009)
Yatterman (2009)
Inugamike no Ichizoku (2006)
Tenshi (2006)
Kamikaze Girls (2004)
Tokyo Zance (2004)
Like Asura (2003)
Onmyoji 2 (2003)
Dolls (2002)
Shisha no Gakuensai (2000)
Ring 2 (1999)
Shinjuku Boy Detectives (1998)
ผลงาน > โฆษณา

Rohto Seiyaku
Marushou
Blood Bank (คู่กับ Yamada Takayuki) (2000)
ผลงาน > รางวัล

35th Television Drama Academy Awards: Best Outfit (Remote)
30th Television Drama Academy Awards: Best Outfit (Fighting Girl)
22th Television Drama Academy Awards: Best Supporting Actress (To Heart)
18th Television Drama Academy Awards: Best Supporting Actress (Kamisama Mou Sukoshi Dake)
แหล่งข้อมูลอื่น

เว็บคลับของ เคียวโกะ ฟูกาดะ เก็บถาวร 2007-10-28 ที่ เวย์แบ็กแมชชีน
http://www.tpa.or.th/jsociety/content.php?act=view&id=3693%5Bลิงก์เสีย%5D
เสมา กล้าศึก

เสมา กล้าศึก ยอดนักมวยไทยฉายา "หมูป่าเขี้ยวตัน" อดีตแชมป์ 3 เข็มขัด และอดีตนักชกมวยสากล
ประวัติ

เสมา กล้าศึก เป็นนักมวยไทยที่มีชื่อเสียงมาในยุคก่อน พ.ศ. 2500 หลังจากที่อิ่มตัวในแบบมวยไทย ได้หันมาชกมวยสากล แต่มีบันทึกสถิติการชกมวยสากลไว้ใน Boxrec.com เพียงสองครั้ง คือไปชิงแชมป์ OPBF รุ่นมิดเดิลเวทเมื่อ 3 ธันวาคม พ.ศ. 2498 แพ้คะแนน ฮาชิโร ทัตสุมิ ที่ฟิลิปปินส์ และมาชกกับสมเดช ยนตรกิจที่เวทีราชดำเนินเมื่อ 4 มีนาคม พ.ศ. 2499 ผลปรากฏว่าเสมอกันไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นมิดเดิลเวทเมื่อ 3 ธ.ค. 2498 แพ้คะแนน ฮาชิโร ทัตสุมิ (ญี่ปุ่น) ที่มะนิลา, ฟิลิปปินส์
เสมอ กัณฑาธัญ

| เสมอ กัณฑาธัญ |
| --- | --- |

รัฐมนตรีที่ไม่ได้ประจำกระทรวง
ดำรงตำแหน่ง 11 มกราคม – 1 มิถุนายน พ.ศ. 2494
นายกรัฐมนตรี: จอมพล แปลก พิบูลสงคราม
รัฐมนตรีช่วยว่าการกระทรวงอุตสาหกรรม
ดำรงตำแหน่ง 1 มิถุนายน – 29 พฤศจิกายน พ.ศ. 2494
นายกรัฐมนตรี: จอมพล แปลก พิบูลสงคราม
 
ข้อมูลส่วนบุคคล
เกิด: 23 ธันวาคม พ.ศ. 2457 อำเภอปากบ่อง จังหวัดลำพูน
เสียชีวิต: 26 มีนาคม พ.ศ. 2520  (62 ปี)

เสมอ กัณฑาธัญ เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงอุตสาหกรรมของไทย ในรัฐบาลจอมพลแปลก พิบูลสงคราม และเป็นอดีตสมาชิกสภาผู้แทนราษฎรจังหวัดแม่ฮ่องสอน และเป็นผู้มีส่วนร่วมในการสำรวจเหมือแร่วุลแฟรมในอำเภอแม่สะเรียง จังหวัดแม่ฮ่องสอน เมื่อปี พ.ศ. 2492
ประวัติ

เสมอ กัณฑาธัญ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอนครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาในปี พ.ศ. 2494 เขาได้รับแต่งตั้งเป็นรัฐมนตรีในรัฐบาลจอมพล แปลก พิบูลสงคราม โดยเป็นรัฐมนตรีที่ไม่ได้ประจำกระทรวงหรือรัฐมนตรีลอย ต่อจากนั้นในเดือนมิถุนายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม เพื่อเข้ามาทำหน้าที่ดูแลเรื่องงานเหมืองแร่ นับเป็น ส.ส.จังหวัดแม่ฮ่องสอนคนที่ 2 ที่ได้รับแต่งตั้งเป็นรัฐมนตรี
หลังการแถลงนโยบายของคณะรัฐมนตรีไทย คณะที่ 24 นำโดยจอมพล แปลก พิบูลสงคราม เมื่อวันที่ 11 ธันวาคม พ.ศ. 2494 นายเสมอ กัณฑาธัญ เป็นผู้อภิปรายซักถามประเด็นเรื่องการจัดตั้งพรรคการเมืองในที่ประชุมสภาผู้แทนราษฎร จนนำไปสู่การมีพระราชบัญญัติพรรคการเมือง พ.ศ. 2498 ซึ่งเป็นพระราชบัญญัติพรรคการเมืองฉบับแรกของประเทศไทย
เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
เสมอ กัณฑาธัญ มีบทบาทในการพัฒนาจังหวัดแม่ฮ่องสอน อาทิ เมื่อปี พ.ศ. 2498 เขาได้ประสานงานขอใช้เงินรายได้จากการจำหน่ายแสตมป์ช่วยการศึกษาและสาธารณสุข (ก.ศ.ล.) จากรัฐบาลจำนวน 100,000 บาท เพื่อสร้างเรือนคนไข้ให้โรงพยาบาลแม่ฮ่องสอน
ในปี พ.ศ. 2506 เขาได้รับแต่งตั้งเป็นข้าราชการการเมืองตำแหน่งประจำสำนักทำเนียบนายกรัฐมนตรี
เสากัทส์ฆี

| เสากัทส์ฆี |
| --- | --- |
เสากัทส์ฆี
ศาสนา
ศาสนา: ออร์ทอดอกซ์จอร์เจีย
ภูมิภาค: คอเคซัส
สถานะ: ทิ้งร้าง
ที่ตั้ง
ที่ตั้ง: กัทส์ฆี อำเภอจีอาทูรา แคว้นอีเมเรที ประเทศจอร์เจีย
ที่ตั้งในประเทศจอร์เจีย
พิกัดภูมิศาสตร์: 42°17′15″N 43°12′56″E﻿ / ﻿42.2875°N 43.2156°E﻿ / 42.2875; 43.2156
สถาปัตยกรรม
ประเภท: โบสถ์คริสต์
รูปแบบ: จอร์เจีย; อาศรมและอาราม
เสร็จสมบูรณ์: คริสต์ศตวรรษที่ 9–10
เสากัทส์ฆี (จอร์เจีย: კაცხის სვეტი, kac'xis svet'i) เป็นแท่งหินปูนธรรมชาติ ตั้งอยู่ในหมู่บ้านกัทส์ฆี แคว้นอีเมเรที ประเทศจอร์เจีย มีความสูง 40 เมตร (130 ฟุต) และตั้งอยู่ไม่ไกลจากแม่น้ำกัตสฆูรา ธารสาขาฝั่งขวาของแม่น้ำกวีรีลา
บนยอดหินมีซากปรักหักพังของโบสถ์หลังหนึ่งซึ่งมีเนื้อที่ประมาณ 150 ตารางเมตร ทั้งเสาหินและโบสถ์นี้เป็นที่เคารพบูชาจากคนท้องถิ่นในฐานะเสาแห่งชีวิตและสัญลักษณ์ของกางเขนแท้จริง รวมถึงยังมีตำนานเล่าขานมากมาย เสานี้ไม่มีนักวิจัยปีนขึ้นไปและไม่ได้รับการสำรวจศึกษาจนกระทั่ง ค.ศ. 1944 และมีการศึกษาเสากับโบสถ์อย่างเป็นระบบตั้งแต่ ค.ศ. 1999 ถึง ค.ศ. 2009 จากการสำรวจศึกษาในครั้งนั้นได้พบว่าซากของโบสถ์นั้นน่าจะสร้างขึ้นในสมัยกลางตอนต้นเพื่อใช้เป็นอาศรมในราวคริสต์ศตวรรษที่ 9–10 จารึกอักษรจอร์เจียอายุราวคริสต์ศตวรรษที่ 13 เสนอว่าโบสถ์นี้เคยเป็นอาศรมอยู่ในเวลานั้น กิจกรรมทางศาสนาที่เกี่ยวข้องกับเสาได้รับการฟื้นฟูในคริสต์ทศวรรษ 1990 อาคารอารามนี้ได้รับการบูรณปฏิสังขรณ์ครั้งใหญ่ในโครงการที่รัฐสนับสนุนใน ค.ศ. 2009
หมู่อาคารบนยอดเสาหินนี้ประกอบด้วยโบสถ์ซึ่งสร้างขึ้นอุทิศแด่นักบุญมักซิมมุส ผู้สารภาพ, ห้องเก็บศพใต้โบสถ์, อาศรม 3 หลัง, ห้องบ่มไวน์ และผนังแขวน ที่ฐานของเสายังมีโบสถ์ซึ่งสร้างขึ้นใหม่ อุทิศแด่นักบุญซิเมียน สไตไลตีส และซากปรักหักพังของกำแพงเก่ากับหอระฆัง
เธอทำให้ได้รู้

| "เธอทำให้ได้รู้" |
| --- | --- |
ภาพปกซิงเกิล
เพลงโดยโปเตโต้
จากอัลบั้มchud-tee-jed (ชุดที่เจ็ด)
วางจำหน่าย: 6 มิถุนายน พ.ศ. 2560
บันทึกเสียง: พ.ศ. 2560 ที่ Ladaland Studio, Karma Sound Studios
แนวเพลง: ป็อปร็อก
ความยาว: 4:44
ค่ายเพลง: จีนี่เรคอร์ดส (จีเอ็มเอ็ม แกรมมี่)
ผู้ประพันธ์เพลง: เหมือนเพชร อำมะระ
โปรดิวเซอร์: NY-Q กัณฑ์กณัฐ อังคณาจีรธิติ

มิวสิกวิดีโอ
"เธอทำให้ได้รู้" ที่ยูทูบ
 
"เธอทำให้ได้รู้" เป็นซิงเกิลของวงดนตรีโปเตโต้ ประพันธ์เนื้อร้องโดย เหมือนเพชร อำมะระ แต่งทำนองโดย กัณฑ์กณัฐ อังคณาจีรธิติ, เหมือนเพชร อำมะระ และเรียบเรียงโดย กัณฑ์กณัฐ อังคณาจีรธิติ, โปเตโต้ ออกจำหน่ายในวันที่ 6 มิถุนายน พ.ศ. 2560 สังกัดจีนี่เรคอร์ดส ในเครือจีเอ็มเอ็ม แกรมมี่
ส่วนมิวสิกวิดีโอ เป็นเรื่องเกี่ยวกับความรัก 3 รูปแบบ รักวัยมัธยม รักวัยมหาวิทยาลัย รักวัยทำงาน
ในปีเดียวกัน ได้ปล่อยภาพยนตร์สั้นประกอบเพลง “เธอทำให้ได้รู้” เวอร์ชันพิเศษ สำหรับอีซูซุฉลอง 60 ปี ซึ่งมี “ก้อง-สหรัถ สังคปรีชา” มาร่วมขับร้องในเพลง และมี “บอย-ปกรณ์ ฉัตรบริรักษ์” มาร่วมแสดงในภาพยนตร์สั้น โดยภาพยนตร์สั้นประกอบเพลงได้ปล่อยในวันที่ 11 กรกฎาคม พ.ศ. 2560 ส่วนมิวสิกวิดีโอเพลงได้ปล่อยในวันที่ 25 กรกฎาคม พ.ศ. 2560 ในเนื้อหาเพลงและภาพยนตร์สั้นจะนำเสนอเรื่องราวประสบการณ์ความรัก ความผูกพันที่หลากหลายไว้อย่างน่าสนใจ
การตอบรับ > ชาร์ต

| ชาร์ต (พ> ศ. 2560) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 15
JOOX Top 100 Chart: 9
Cat Radion Chart 30: 37
อีเอฟเอ็ม ท็อป แอรเพลย์ ท็อป 100: 17
เนเฟอร์เนเฟรูเร

เนเฟอร์เนเฟรูเร (มีพระชนม์ชีพในช่วงศตวรรษที่ 14 ก่อนคริสตกาล) เป็นเจ้าหญิงชาวอียิปต์โบราณจากราชวงศ์สิบแปดแห่งอียิปต์โบราณ พระองค์เป็นพระราชธิดาพระองค์ที่ห้าในหกพระองค์ที่เป็นที่รู้จักในฟาโรห์อเคนาเทนกับพระนางเนเฟอร์ติติ
พระราชวงศ์

พระนามของพระองค์มีความหมายว่า ความงามของความงามแห่งเร หรือ ความอันเป็นที่สุดแห่งเร พระองค์ประสูติในช่วงหรือก่อนปีที่ 8 แห่งการครองราชย์ของพระบิดาในเมืองอเคนาเทน (ในปัจจุบันคือเมืองอาร์มานา) พระองค์มีพระภคินีสี่พระองค์คือ พระนางเมริทอาเตน, เจ้าหญิงเมเคตอาเตน, พระนางอังค์เอสเอนปาอาเตน และเจ้าหญิงเนเฟอร์เนเฟรูอาเตน ตาเชริท และมีพระขนิษฐาอีหนึ่งพระองค์คือ เจ้าหญิงเซเตเพนเร
ประวัติ

หลักฐานชิ้นแรกที่ปรากฏพระองค์อยู่ภาพจิตรกรรมบนผนังพระราชวังในเมืองอาร์มานา โดยพระองค์กำลังประทับนั่งบนหมอนร่วมกับเจ้าหญิงเนเฟอร์เนเฟรูอาเตน ตาเชริท ซึ่งวาดในปีที่ 9 แห่งการครองราชย์ของฟาโรห์อเคนาเทน ซึ่งเป็นภาพจิตรกรรมที่มีเชื้อพระวงศ์หลายพระองค์ รวมถึงเจ้าหญิงเซเตเพนเร
พระองค์ปรากฏบนภาพสลักหินดูร์บาร์ ซึ่งสร้างในปีที่ 12 แห่งการครองราชย์ของฟาโรห์อเคนาเทนอยูภายในหลุมฝังศพของนักบวชชั้นสูงนามว่า เมริเรที่ 2 ในเมืองอาร์มานา โดยเป็นภาพที่ฟาโรห์อเคนาเทนกับพระนางเนเฟอร์ติติกำลังรับของขวัญที่มาจากดินแดนต่างๆ และมีพระราชธิดาสามพระองค์ยืนอยู่ข้างหลังมีเจ้าหญิงเนเฟอร์เนเฟรูอาเตน ตาเชริท และพระองค์ที่กำลังอุ้มตัวเนื้อทรายในแขนขวาและในมือซ้ายกำลังถือดอกบัว และเจ้าหญิงเซเพนเรกำลังอุ้มตัวเนื้อทรายเหมือนกัน
การสิ้นพระชนม์และการฝังพระศพ

พระองค์อาจจะสิ้นพระชนม์ในปีที่ 13 หรือปีที่ 14 แห่งการครองราชย์ของพระบิดา อาจจะมีสาเหตุโรคระบาดซึ่งกำลังระบาดทั่วอียิปต์ในช่วงนั้น พระองค์ได้หายไปจากภาพสลักหนึ่งและพระนามของพระองค์ถูกฉาบไว้ในภาพสลักอื่นๆ ในสุสานหลวงในเมืองอาร์มานา จะมีความเฉพาะเจาะจงบนผนัง ซี ของห้องสุสานหลวงอัลฟ่า พระนามของพระองค์ถูกกล่าวถึงในหมู่เจ้าหญิงทั้งห้าพระองค์ (ยกเว้นพระนามของเจ้าเซเตเพนเรซึ่งเป็นไปได้ว่าจะสิ้นพระชนม์ในเวลานี้) แต่ถูกฉาบด้วยปูนปลาสเตอร์ บนกำแพง บี ของห้องสุสานหลวงแกมมา พระองค์ได้หายไปจากภาพสลัก ซึ่งปรากฏพระบิดามารดาและพระภคินีสามพระองค์คือ พระนางเมริทอาเตน, พระนางอังค์เอสเอนปาอาเตน และเจ้าหญิงเนเฟอร์เนเฟรูอาเตน ตาเชริท ซึ่งกำลังไว้ทุกข์ให้แก่เจ้าหญิงเมคตอาเตน และสามารถสันนิษฐาพระองค์มีแนวโน้มที่จะสิ้นพระชนม์ไม่นานก่อนที่จะตกแต่งห้องนี้เสร็จ มีความเป็นไปได้ว่าพระองค์ฝังอยู่ในห้องของสุสานหลวงจริงๆ
พระองค์อาจจะถูกฝังในสุสานหมายเลข 29 ในเมืองอาร์มานา ทฤษฎีนี้มีหลักฐานช่วยสนับสนุนคือหูจับไหแอมโฟรา (ไหทรงสูงจากรีก) ที่มีพระนามของพระองค์อยู่ในสุสานหมายเลข 29ถ้าพระองค์ถูกฝังในสุสานหมายเลข 29 จริง นี่อาจจะหมายถึงสุสานหลวงถูกผนึกไว้แล้วในเวลาที่ฝังศพของพระองค์และพระองค์อาจจะสิ้นพระชนม์หลังจากการสวรรคตของพระบิดา
หลักฐานเกี่ยวข้องกับพระองค์

ฝาของกล่องใบเล็กๆ ที่มีรูปของพระองค์ถูกพบอยู่ท่ามกลางสมบัติของฟาโรห์ทุตอังค์อามุน มันแสดงให้เห็นว่าเจ้าหญิงหมอบคลึงด้วยนิ้วมือกดลงไปที่ปากของพระองค์ราวกับเด็กเล็ก มักจะปรากฏบนชื่อของฝาคำว่า เร ในพระนามของพระองค์ถูกเขียนแบบออกเสียงแทนด้วยจุดวงกลมปกติ
จากซ้ายไปขวา: เจ้าหญิงเซเพนเร, เจ้าหญิงเนเฟอร์เนเฟรูเร และเจ้าหญิงเนเฟอร์เนเฟรูอาเตน ตาเชริท
เทศบาลตำบลตะขบ

เทศบาลตำบลตะขบ เป็นตำบลหนึ่งในอำเภอปักธงชัย จังหวัดนครราชสีมา มีจำนวนประชากรราว 4000-5000 คน พูดภาษาไทยโคราช ,ไทยกลาง มีสัญลักษณ์ชุมชนคือ ต้นยางใหญ่ ,เขาพยาปราบ[ต้องการอ้างอิง]
ที่ตั้งและอาณาเขต

เทศบาลตำบลตะขบตั้งอยู่ ทางทิศตะวันตกเฉียงใต้ ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ อ่างเก็บน้ำตะขบ
ทิศตะวันออก ติดต่อกับ เทศบาลตำบลบ่อปลาทอง
ทิศใต้ ติดต่อกับ ภูเขา และ เขื่อนลำพระเพลิง
ทิศตะวันตก ติดต่อกับ ภูเขา
ประวัติ

เป็นชุมชนดั้งเดิมที่มีอายุนานกว่า 100 ปี ทำให้ชุมชนมีวัฒนธรรมประเพณีดั้งเดิมสืบทอดมาถึงปัจจุบัน แม้แต่ในปัจจุบัน ก็ยังเป็นชุมชนดั้งเดิมที่งามทั้งทางด้านธรรมชาติ วัฒนธรรม และจิตใจของผู้คนในชุมชน
ประเพณีและวัฒนธรรม

ประเพณี ได้แก่ การก่อกองทรายในวันสงกรานต์, งานทอดกฐิน, การทรงเจ้า ,เทศกาลเทศน์มหาชาติ และประเพณีดั้งเดิมทั่วไปในชุมชน
แหล่งท่องเที่ยว

เขื่อนลำพระเพลิง
เรือประจัญบานมิกาซะ

| --- | --- |
มิกาซะ ที่ โยโกซูกะ, ญี่ปุ่น, ค.ศ. 2021
ภาพรวมชั้น
ผู้ใช้งาน::   กองทัพเรือจักรวรรดิญี่ปุ่น
ก่อนหน้าโดย::  Asahi
ตามหลังโดย::  Katori class
สร้างเมื่อ::  1899–1900
 ในประจำการ::  1902–1923
เสร็จแล้ว::  1
เก็บรักษา::  1
ประวัติ
จักรวรรดิญี่ปุ่น
ชื่อ: มิกาซะ
ตั้งชื่อตาม: ภูเขามิกาซะ
Ordered: 26 กันยายน ค.ศ. 1898
อู่เรือ: Vickers, Sons & Maxim, Barrow-in-Furness
ปล่อยเรือ: 24 มกราคม ค.ศ. 1899
เดินเรือแรก: 8 พฤศจิกายน ค.ศ. 1900
เข้าประจำการ: 1 มีนาคม ค.ศ. 1902
Stricken: 20 กันยายน ค.ศ. 1923
สถานะ: ถูกเปลี่ยนเป็น อนุสรณ์ประวัติศาสตร์เรือ
ลักษณะเฉพาะ (as built)
ประเภท::  เรือประจัญบานก่อนเดรดนอต
ขนาด (ระวางขับน้ำ)::  15,140 long ton (15,380 ตัน) (normal)
ความยาว::  432 ft (131.7 m)
ความกว้าง::  76 ft (23.2 m)
กินน้ำลึก::  27 ft (8.2 m)
ระบบพลังงาน::  25 Belleville boilers  15,000 ihp (11,000 kW)
ระบบขับเคลื่อน::  2 shafts, 2 vertical triple-expansion steam engines
ความเร็ว::  18 นอต (33 กิโลเมตรต่อชั่วโมง; 21 ไมล์ต่อชั่วโมง)
พิสัยเชื้อเพลิง::  9,000 nmi (17,000 km; 10,000 mi) at 10 นอต (19 กิโลเมตรต่อชั่วโมง; 12 ไมล์ต่อชั่วโมง)
อัตราเต็มที่::  836
ยุทโธปกรณ์::  2 × twin 12 in (305 mm) guns  14 × single 6 in (152 mm) guns  20 × single 12 pdr (3 in (76 mm)) guns  6 × single 3 pdr guns (47 mm) guns  6 × single 2.5 pdr (47 mm) guns  4 × 18 in (450 mm) torpedo tubes
สิ่งป้องกัน::  Krupp cemented armour  Belt: 4–9 in (102–229 mm)  Deck: 2–3 in (51–76 mm)  Gun turrets: 8–10 in (203–254 mm)  Barbettes: 8–14 in (203–356 mm)  Conning tower: 4–14 in (102–356 mm)  Casemates: 2–6 in (51–152 mm)
มิกาซะ (ญี่ปุ่น: 三笠; โรมาจิ: Mikasa) เป็นเรือประจัญบานของกองทัพเรือจักรวรรดิญี่ปุ่น ตั้งตามชื่อภูเขามิกาซะ ในเมืองนาระ ประเทศญี่ปุ่น เรือลำนี้ทำหน้าที่เป็นเรือธงของพลเรือโทโทโง เฮฮาจิโรตลอดสงครามรัสเซีย-ญี่ปุ่น ระหว่างปี ค.ศ. 1904-1905 โดยรวมถึงยุทธนาวีที่พอร์ตอาเธอร์, ยุทธนาวีที่ทะเลเหลือง และ ยุทธนาวีที่ช่องแคบสึชิมะ
รูปภาพ

ภาพวาด พลเรือเอกโทโงแปรธง Z บนสะพานเดินเรือของเรือธง มิกาซะ ก่อนการปะทะ
มิกาซะ ในปี ค.ศ. 1905
แหล่งข้อมูลอื่น

A photo tour of Mikasa
4/2/1904;Admiral Togo's Flagship Mikasa Leading the Japanese Fleet Into Action
Mikasa Official Website (Japanese)
Mikasa Official Website (English)
| ด ค กมิกาซะ |
| --- | --- |
 มิกาซะ 
 ชั้นเรือก่อนหน้า: อาซาฮิ  ชั้นเรือถัดไป: ชั้นคาโตริ 
 รายชื่อเรือประจัญบานของญี่ปุ่น
เทศบาลตำบลเวียงเชียงแสน

| เทศบาลตำบลเวียงเชียงแสน |
| --- | --- |
เทศบาลตำบล
ทต.เวียงเชียงแสน
พิกัด (สำนักงานเทศบาลตำบลเวียงเชียงแสน): 20°15′59.76″N 100°4′59.78″E﻿ / ﻿20.2666000°N 100.0832722°E﻿ / 20.2666000; 100.0832722
ประเทศ:  ไทย
จังหวัด: เชียงราย
อำเภอ: เชียงแสน
ประชากร (2563)
 • ทั้งหมด: 6,497 คน
รหัส อปท.: 05570802
ที่อยู่ สำนักงาน: 888 หมู่ 3 ถนนสาย 1 ตำบลเวียง อำเภอเชียงแสน จังหวัดเชียงราย 57150
เว็บไซต์: www.wiangchiangsaen.go.th
 ส่วนหนึ่งของสารานุกรมประเทศไทย
เทศบาลตำบลเวียงเชียงแสน เป็นเทศบาลตำบลแห่งหนึ่งตั้งอยู่ในอำเภอเชียงแสน จังหวัดเชียงราย
ประวัติ

เริ่มแรกได้รับการจัดตั้งเป็นสุขาภิบาลเวียงเชียงแสน และได้รับการยกฐานะเป็นเทศบาลตำบลเวียงเชียงแสน เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ได้ประกาศในราชกิจจานุเบกษา เล่ม116 ตอนที่ 9 ก วันที่ 4 กุมภาพันธ์ 2542 โดยกำหนดให้ดวงตราประจำเทศบาลเป็นรูปพระธาตุเจดีย์ แสดงถึงการเป็นประวัติศาสตร์ ซึ่งมีโบราณสถานและโบราณวัตถุปรากฏให้เห็นเป็นจำนวนมาก รูปกำแพง แสดงถึงอาณาเขตซึ่งมีกำแพงเมืองเก่าล้อมรอบเขตเทศบาล ถึง 3 ด้าน แม่น้ำ แสดงถึงแม่น้ำโขง ซึ่งเป็นแม่น้ำนานาชาติ กั้นพรมแดนระหว่างประเทศไทยกับประเทศลาว
ชุมชน

เทศบาลตำบลเวียงเชียงแสนครอบคลุมพื้นที่บางส่วนของหมู่ 2 บ้านเวียงเหนือ และบางส่วนของหมู่ 3 บ้านเวียงใต้ ภายในเขตเทศบาลแบ่งออกเป็น 6 ชุมชน ได้แก่
ชุมชนเจดีย์หลวง
ชุมชนทัพม่าน
ชุมชนริมโขง
ชุมชนนางเซิ้ง
ชุมชนล้านทอง
ชุมชนผ้าขาวป้าน